**โครงการร่วมพัฒนาพื้นที่กองบัญชาการตำรวจตระเวนชายแดนเพื่อดำเนินงานตาม  
 “หลักปรัชญาเศรษฐกิจพอเพียง”**

.......................................................

**1. ความสอดคล้อง**

1.1 ยุทธศาสตร์ชาติ (พ.ศ. 2561 – 2580) ด้านการสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

**2. หลักการและเหตุผล**

โครงการร่วมพัฒนาพื้นที่กองบัญชาการตำรวจตระเวนชายแดน เพื่อดำเนินงานตาม “หลักปรัชญาของเศรษฐกิจพอเพียง” ได้ดำเนินงานพัฒนาพื้นที่กองบัญชาการตำรวจตระเวนชายแดนในพื้นที่ค่ายนเรศวร ตำบลชะอำ อำเภอชะอำ จังหวัดเพชรบุรี เนื้อที่รวมประมาณ 15 ไร่เศษ โดยน้อมนำพระราโชบายพระบาทสมเด็จพระวชิรเกล้าเจ้าอยู่หัว ในการสืบสาน รักษา ต่อยอด ตามแนวทางพระราชดำริของพระบาทสมเด็จพระชนกาธิเบศร มหาภูมิพลอดุลเดชมหาราช บรมนาถบพิตร โดยน้อมนำแนวทางตามหลัก “ปรัชญาของเศรษฐกิจพอเพียง” มาเป็นแนวทางในการดำเนินงาน ซึ่งเป็นการบูรณาการการดำเนินงานร่วมกันของกองบัญชาการตำรวจตระเวนชายแดนกรมโยธาธิการและผังเมือง และกระทรวงเกษตรและสหกรณ์

กระทรวงเกษตรและสหกรณ์มีอำนาจหน้าที่เกี่ยวกับการเกษตรกรรม การจัดหาแหล่งน้ำและพัฒนา

ระบบชลประทานส่งเสริมและพัฒนาการเกษตรกร ส่งเสริมและพัฒนาระบบสหกรณ์รวมตลอดทั้งกระบวนการผลิตและสินค้าเกษตรกรรม การให้การสนับสนุนโครงการร่วมพัฒนาพื้นที่กองบัญชาการตำรวจตระเวนชายแดน

เพื่อดำเนินงานตาม “หลักปรัชญาของเศรษฐกิจพอเพียง” โดยมีหน่วยงานร่วมบูรณาการในพื้นที่ค่ายนเรศวร

พื้นที่ 8-1-14 ไร่กรมส่งเสริมการเกษตรได้ร่วมดำเนินงานภายใต้ขอบเขตอำนาจหน้าที่ของกระทรวงเกษตรและสหกรณ์โดยให้การสนับสนุนการปลูกผักในโรงเรือนผักกางมุ้งและพืชผักในภาชนะ เพื่อพัฒนาต่อยอดให้สามารถเป็นจุดเรียนรู้วิชาการด้านการเกษตร

**3. วัตถุประสงค์**

3.1 เพื่อสนองงานโครงการพระราชดำริ ในพื้นที่ที่มีพระราชดำริและพื้นที่ส่วนพระองค์

3.2 เพื่อขยายผลองค์ความรู้ตามแนวพระราชดำริ และปรัชญาของเศรษฐกิจพอเพียง

3.3 เพื่อพัฒนาต่อยอดให้สามารถเป็นจุดเรียนรู้วิชาการด้านการเกษตร

**4. เป้าหมาย**

ปลูกผักในโรงเรือนผักกางมุ้งและพืชผักในภาชนะ ในพื้นที่ 1 โรงเรือน ตามหลักปรัชญาของเศรษฐกิจพอเพียง

**5. สถานที่ดำเนินงาน**

ในพื้นที่ค่ายนเรศวร ตำบลชะอำ อำเภอชะอำ จังหวัดเพชรบุรี

**6. กิจกรรมและวิธีการดำเนินงาน**

สำนักงานเกษตรจังหวัดเพชรบุรี ดำเนินงาน ดังนี้

1) ประสานงานและสอบถามความต้องการจากผู้ดูแลในแปลงเกษตรสาธิตของค่ายนเรศวร

เพื่อจัดหาวัสดุทางการเกษตรให้ตรงกับความต้องการ

2) จัดทำแผนการปลูกผักในโรงเรือนกางมุ้งและพืชผักในภาชนะ ตามหลักปรัชญาของเศรษฐกิจพอเพียง

3) ปรับปรุงสภาพดินให้มีความอุดมสมบูรณ์

4) ปลูกผักในโรงเรือนผักกางมุ้งและพืชผักในภาชนะ ในพื้นที่ 1 โรงเรือน ขนาด 6 เมตร × 24 เมตร

พื้นที่ 144 ตารางเมตร

5) จัดทำรายงานสรุปผลการดำเนินงานโครงการ พร้อมปัญหา อุปสรรค และแนวทางแก้ไขปัญหา

ให้กรมส่งเสริมการเกษตรทราบ ภายในวันที่ 30 กันยายน 2566

**7. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| ปี 2565 | | | ปี 2566 | | | | | | | | |
| ตค. | พย. | ธค. | มค. | กพ. | มีค. | เมย. | พค. | มิย. | กค. | สค. | กย. |
|  |  |  |  |  |  |  |  |  |  |  |  |  |
| 1.ประสานงานและสอบถามความต้องการ  จากผู้ดูแลในแปลง |  |  |  |  |  |  |  |  |  |  |  |  |
| 2. จัดทำแผนการปลูกผักในโรงเรือนผักกางมุ้ง  และพืชผักในภาชนะ |  |  |  |  |  |  |  |  |  |  |  |  |
| 3.ปรับปรุงสภาพดินให้มีความอุดมสมบูรณ์ |  |  |  |  |  |  |  |  |  |  |  |  |
| 4.ปลูกผักในโรงเรือนผักกางมุ้งและพืชผักในภาชนะ  5. จัดทำรายงานสรุปผลการดำเนินงานโครงการ |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**8. ผลผลิต ผลลัพธ์ ตัวชี้วัด**

**ผลผลิต (output)**

1) มีการน้อมนำหลักปรัชญาของเศรษฐกิจพอเพียงในการดำเนินงาน

2) มีจุดเรียนรู้เรื่องการปลูกผักในโรงเรือนผักกางมุ้งและพืชผักในภาชนะ

**ผลลัพธ์ (outcome)**

1) เกษตรกร ชุมชน และผู้สนใจที่เข้าศึกษาดูงาน ได้รับความรู้เรื่องการปลูกผักในโรงเรือนผักกางมุ้งและพืชผักในภาชนะ

2) เกษตรกรนำความรู้จากการปลูกผักปลอดภัยจากสารพิษไปใช้ในการเกษตรในพื้นที่ของตนเองต่อไป

3) เกษตรกรมีผักปลอดสารพิษไว้รับประทาน ปลอดภัยจากสารพิษตกค้าง สุขภาพร่างกายแข็งแรง และช่วยลดค่าใช้จ่ายในครัวเรือน

**ตัวชี้วัดกระบวนงาน**

มีแปลงผักสวนครัวที่ปลอดสารพิษในแปลงโครงการ และเป็นจุดเรียนรู้เทคโนโลยีด้านการเกษตร ให้เกษตรกร ชุมชน และผู้สนใจในการศึกษาดูงาน

**9. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326