**โครงการพัฒนาเครือข่ายงานส่งเสริมการเกษตร (ระบบส่งเสริมการเกษตร)**

**ขับเคลื่อนการทำงานส่งเสริมการเกษตรในพื้นที่**

**1. ความเชื่อมโยง**

1.1 ยุทธศาสตร์ชาติ 20 ปี (พ.ศ. 2561 – 2580) ยุทธศาสตร์ที่ 2 ด้านการสร้างความสามารถ  
 ในการแข่งขัน

1.2 แผนแม่บทภายใต้ยุทธศาสตร์ชาติ: (3) การเกษตร

**2. หลักการและเหตุผล**

กรมส่งเสริมการเกษตรมีระบบส่งเสริมการเกษตรเป็นหลักในการดำเนินงาน คือ ระบบการฝึกอบรมและเยี่ยมเยียน (Training and Visit System : T & V System) ซึ่งจะมีการพัฒนาเจ้าหน้าที่ส่งเสริมการเกษตรในระดับต่าง ๆ ผ่านเวทีตามระบบส่งเสริมการเกษตร การส่งเสริมการเกษตรในพื้นที่ มีการใช้ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และการส่งเสริมการเกษตรแบบแปลงใหญ่ เป็นเครื่องมือในการส่งเสริมการเกษตร โดยมีศูนย์บริการและถ่ายทอดเทคโนโลยีการเกษตรประจำตำบล (ศบกต.) เป็นกลไกในการดำเนินการ รวมทั้งการใช้เครือข่ายในการดำเนินการ เช่น อาสาสมัครเกษตรหมู่บ้าน (อกม.) ศูนย์จัดการศัตรูพืชชุมชน (ศจช.) ศูนย์จัดการดินปุ๋ยชุมชน (ศดปช.) ฯลฯ รวมทั้งการสร้างเครือข่ายการประสานงานและบูรณาการกับหน่วยงานวิจัย เพื่อให้มีการบูรณาการการทำงานเพื่อการวิจัยและพัฒนาการส่งเสริมการเกษตรร่วมกันกับหน่วยงานภายในและภายนอกกรมส่งเสริมการเกษตร ในการแลกเปลี่ยนความต้องการพัฒนาและแก้ไขปัญหาด้านการเกษตร ขณะเดียวกันก็จะเป็นการนำองค์ความรู้และเทคโนโลยีที่เป็นผลจากงานวิจัยและพัฒนาสู่การขยายผลให้แก่เจ้าหน้าที่ส่งเสริมการเกษตรและเกษตรกร

ดังนั้น การเชื่อมโยงเครือข่ายการทำงานส่งเสริมการเกษตร ทั้งภายในกรมส่งเสริมการเกษตร   
และหน่วยงานวิชาการหรือวิจัยอื่น ๆ โดยจัดให้มีเวทีตามระบบส่งเสริมการเกษตร ให้เจ้าหน้าที่ได้มีโอกาส  
ได้แลกเปลี่ยนเรียนรู้ประสบการณ์ในการดำเนินงานส่งเสริมการเกษตรที่ประสบความสำเร็จ เป็นเวทีเชื่อมโยงวิชาการจากแหล่งความรู้ทางวิชาการไปสู่เจ้าหน้าที่ผู้ปฏิบัติงาน ขณะเดียวกันเป็นช่องทางการขับเคลื่อนผลงานวิจัยสู่การส่งเสริมการเกษตรผ่าน ศพก. รวมทั้งเป็นเวทีในการร่วมกันแก้ไขปัญหาที่เป็นประเด็นเร่งด่วนในการดำเนินงานในพื้นที่ (Hot Issue) ที่เกิดขึ้นในแต่ละพื้นที่ และการนำโจทย์วิจัยที่เป็นประเด็นปัญหาความต้องการแก้ไขปัญหาของเกษตรกรสู่หน่วยงานวิชาการ เพื่อการวิจัยแก้ปัญหาที่ตรงจุด ซึ่งการจัดเวทีเครือข่ายเพื่อแลกเปลี่ยนเรียนรู้ระหว่างเจ้าหน้าที่ส่งเสริมการเกษตรทั้งในส่วนกลาง เขต จังหวัด และอำเภอ กับหน่วยงานวิชาการต่าง ๆ โดยมีกลไกในการขับเคลื่อน คือ คณะกรรมการส่วนกลาง เขต และคณะทำงานความร่วมมือระดับจังหวัด เพื่อบริหารการขับเคลื่อนการพัฒนาเครือข่ายให้เกิดผลเป็นรูปธรรม

**3.วัตถุประสงค์**

3.1 เพื่อให้เจ้าหน้าที่ส่งเสริมการเกษตรทุกระดับ มีเวทีในการแลกเปลี่ยนเรียนรู้ พัฒนาการดำเนินงาน   
ให้มีความรู้ความสามารถและมีความพร้อมในการถ่ายทอดความรู้ และให้บริการทางการเกษตรแก่เกษตรกร

3.2 เพื่อสร้างความเข้มแข็ง ความร่วมมือทางวิชาการกับหน่วยงานภายนอกที่เกี่ยวข้องกับการวิจัย พัฒนาด้านการเกษตร และการขยายผลงานวิชาการด้วยงานส่งเสริมการเกษตร

**4. เป้าหมาย/สถานที่ดำเนินการ**

**4.1 เป้าหมาย**

เจ้าหน้าที่ส่งเสริมการเกษตรทุกระดับ

**4.2 สถานที่ดำเนินการ:**

สำนักงานเกษตรจังหวัดเพชรบุรี และสำนักงานเกษตรอำเภอ

**5. กิจกรรม และวิธีการดำเนินงาน**

**5.1 การจัดเวทีแลกเปลี่ยนเรียนรู้ตามระบบส่งเสริมการเกษตร**

**(1) เวทีแลกเปลี่ยนเรียนรู้ระดับอำเภอ (District Workshop: DW)** กำหนดจัด 3 ครั้ง

สำนักงานเกษตรจังหวัด จัดเวทีแลกเปลี่ยนเรียนรู้การดำเนินส่งเสริมการเกษตรในระดับอำเภอ (จังหวัดละ 3 ครั้ง) บุคคลเป้าหมายในการจัดเวทีแลกเปลี่ยนเรียนรู้ประกอบด้วย เจ้าหน้าที่ส่งเสริมการเกษตรของจังหวัด และอำเภอ มีวัตถุประสงค์เพื่อร่วมกันแลกเปลี่ยนเรียนรู้ประสบการณ์ในการดำเนินงานส่งเสริมการเกษตรในพื้นที่ การขับเคลื่อนโครงการส่งเสริมการเกษตรที่สำคัญ การกำหนดแผนการปฏิบัติงาน การติดตาม นิเทศงาน พร้อมทั้งการสนับสนุนกระบวนการจัดการเรียนรู้อย่างมีประสิทธิภาพ

**(2) เวทีแลกเปลี่ยนเรียนรู้ระดับระดับอำเภอประจำสัปดาห์ (Weekly Meeting: WM)**

เป็นเวทีแลกเปลี่ยนเรียนรู้ของนักส่งเสริมการเกษตรในระดับอำเภอ เพื่อให้นักส่งเสริมการเกษตร ได้แลกเปลี่ยนการดำเนินงานส่งเสริมการเกษตร ในช่วงสัปดาห์ที่ผ่านมา รวมทั้งวางแผน การดำเนินงานในช่วงสัปดาห์ถัดไป และปรับปรุงข้อมูล รวมทั้งติดตามแก้ปัญหา และอุปสรรคการดำเนินงาน

กำหนดให้อำเภอจัดเวทีแลกเปลี่ยนเรียนรู้ระดับอำเภอประจำสัปดาห์ จัดทุกสัปดาห์ สัปดาห์ละ 1 ครั้ง โดยให้แต่ละอำเภอกำหนดเป็นวันเดียวกันทุกสัปดาห์

\*\*\* **ทั้งนี้ กิจกรรมการจัดเวทีแลกเปลี่ยนเรียนรู้ตามระบบส่งเสริมการเกษตร สามารถเลือกรูปแบบการจัดได้ทั้ง แบบ Online และแบบ Onsite โดยพิจารณาตามความเหมาะสมของงบประมาณ และสถานการณ์ที่เกิดขึ้นของแต่ละพื้นที่ในช่วงเวลานั้นๆ**

**5.2 การขับเคลื่อนการทำงานในพื้นที่**

- ใช้ระบบส่งเสริมการเกษตร (T&V System) ในการขับเคลื่อนการดำเนินงานในส่วนกลางและส่วนภูมิภาค โดยมองเป้าหมาย พื้นที่ – คน - สินค้า เข้าด้วยกัน

- ใช้ศูนย์บริการและถ่ายทอดเทคโนโลยีการเกษตรประจำตำบล (ศบกต.) เป็นกลไกในการขับเคลื่อนงานในพื้นที่ โดยร่วมกับภาคีเครือข่ายต่าง ๆ

- ใช้ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ศูนย์จัดการศัตรูพืชชุมชน (ศจช.) ศูนย์จัดการดินปุ๋ยชุมชน (ศดปช.) และอาสาสมัครเกษตรหมู่บ้าน (อกม.) เป็นเครื่องมือช่วย ในการดำเนินงานส่งเสริมการเกษตร

- ใช้การจัดการความรู้ และกระบวนการวิจัยในงานประจำ (R2R) ช่วยในการแสวงหาองค์ความรู้

**5.3 การนิเทศงานตามระบบส่งเสริมการเกษตร**

สำนักงานเกษตรจังหวัด ดำเนินการแต่งตั้งคณะทำงานติดตามนิเทศงานตามระบบส่งเสริมการเกษตร (T&V System) วางแผนการออกนิเทศงานส่งเสริมการเกษตรในพื้นที่ที่คณะทำงานฯ แต่ละคณะรับผิดชอบ (ปีละ 6 ครั้ง: ครั้งที่ 1 ช่วงเดือนพฤศจิกายน ครั้งที่ 2 ช่วงเดือนมกราคม ครั้งที่ 3 ช่วงเดือนมีนาคม ครั้งที่ 4 ช่วงเดือนพฤษภาคม ครั้งที่ 5 ช่วงเดือนกรกฎาคม ครั้งที่ 6 ช่วงเดือนสิงหาคม) เพื่อนิเทศงานและขับเคลื่อนงานส่งเสริมการเกษตร เติมเต็มองค์ความรู้ที่เกี่ยวข้อง รับทราบปัญหา อุปสรรคในการปฏิบัติงานในพื้นที่และร่วมแก้ไขปัญหา รวมทั้งร่วมกันสรุปผลการนิเทศงาน

**5.4 การรายงานแผน -ผลการปฏิบัติงาน**

**\*\*เจ้าหน้าที่ส่งเสริมการเกษตรทุกคน ทุกระดับ**\*\* เข้าไปรายงานแผนและผลการปฏิบัติงานตามระบบส่งเสริมการเกษตร ทางโปรแกรมระบบจัดเก็บและนำเสนอข้อมูลศูนย์บริการและถ่ายทอเทคโนโลยีการเกษตรประจำตำบล ตามระบบส่งเสริมการเกษตร (https://tandv.doae.go.th) รายละเอียดการใช้งานโปรแกรมตามคู่มือ “การใช้งานระบบจัดเก็บและนำเสนอข้อมูลศูนย์บริการและถ่ายทอดเทคโนโลยีการเกษตรประจำตำบล ตามระบบส่งเสริมการเกษตร (T&V System)” (http://new.research.doae.go.th/?p=8799)

* **แผน - ผลการปฏิบัติงาน (รายบุคคล) ตามระบบส่งเสริมการเกษตร**

**-** **เจ้าหน้าที่ส่งเสริมการเกษตรทุกคน** บันทึกแผนการปฏิบัติงาน (รายบุคคล) ให้เสร็จสิ้นภายในวันที่ 5 ของทุกเดือน โดยหัวหน้าที่มีอำนาจอนุมัติแผนการปฏิบัติงาน (รายบุคคล) ต้องอนุมัติแผนการปฏิบัติงาน   
ให้เสร็จสิ้นภายในวันที่ 10 ของเดือนนั้น

**-** **เจ้าหน้าที่ส่งเสริมการเกษตรทุกคน** บันทึกผลการปฏิบัติงาน (รายบุคคล) ให้เสร็จสิ้นภายในวันที่ 5 ของเดือนถัดไป

* **แผน - ผลการปฏิบัติงาน (หน่วยงาน) ตามระบบส่งเสริมการเกษตร**

- เจ้าหน้าที่ผู้ประสานงานระบบส่งเสริมการเกษตร (Focal Point) ของสำนักงานเกษตรจังหวัด ซึ่งทำหน้าที่ผู้บันทึกแผนการปฏิบัติงาน (หน่วยงาน) บันทึกแผนการปฏิบัติงาน (หน่วยงาน) ให้เสร็จสิ้นภายในวันที่ 5 ของทุกเดือน โดยหัวหน้าที่มีอำนาจอนุมัติแผนการปฏิบัติงาน (หน่วยงาน) ต้องอนุมัติแผนการปฏิบัติงาน ให้เสร็จสิ้นภายในวันที่ 10 ของเดือนนั้น

- เจ้าหน้าที่ผู้ประสานงานระบบส่งเสริมการเกษตร (Focal Point) ของสำนักงานเกษตรจังหวัด บันทึกผลการปฏิบัติงาน (หน่วยงาน) ให้เสร็จสิ้นภายในวันที่ 5 ของเดือนถัดไป

**5.5 การผลิตสื่อประชาสัมพันธ์**

สำนักงานเกษตรจังหวัดจัดทำสื่อประชาสัมพันธ์การนำระบบส่งเสริมการเกษตรไปขับเคลื่อนงานในพื้นที่ ในรูปแบบวีดีทัศน์ พร้อมอัพโหลด ใน Youtube และส่ง Link ให้กองวิจัยและพัฒนางานส่งเสริมการเกษตรเพื่อรวบรวมต่อไป โดยให้มีเนื้อหาแสดงเกี่ยวกับงานในพื้นที่ซึ่งประสบความสำเร็จ โดยมีการนำระบบส่งเสริมการเกษตร (T&V System) ไปขับเคลื่อนงานดังกล่าวอย่างไร เพื่อให้เกิดผลสำเร็จของงานอย่างเป็นรูปธรรม สามารถแก้ไขปัญหาหรือต่อยอดงานส่งเสริมการเกษตร ผลลัพธ์ที่เกิดขึ้นต่องาน เจ้าหน้าที่ เกษตรกร และชุมชน ตลอดจนปัจจัยความสำเร็จในการขับเคลื่อนงานตามระบบส่งเสริมการเกษตร และแนวทางการพัฒนางานตามระบบส่งเสริมการเกษตร เพื่อเป็นต้นแบบ/บทเรียนรู้ สำหรับพัฒนา ต่อยอด ขยายผล สำหรับพื้นที่อื่น ๆ ต่อไป

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| **ปี 2565** | | | **ปี 2566** | | | | | | | | |
| **ต.ค.65** | **พ.ย.65** | **ธ.ค.65** | **ม.ค.66** | **ก.พ.66** | **มี.ค.66** | **เม.ย.66** | **พ.ค.66** | **มิ.ย.66** | **ก.ค.66** | **ส.ค.66** | **ก.ย.66** |
| 1. การจัดเวทีแลกเปลี่ยนเรียนรู้ตามระบบส่งเสริมการเกษตร |  |  |  |  |  |  |  |  |  |  |  |  |
| - เวทีแลกเปลี่ยนเรียนรู้ระดับอำเภอ (DW) |  |  |  |  |  |  |  |  |  |  |  |  |
| - เวทีแลกเปลี่ยนเรียนรู้ระดับอำเภอประจำสัปดาห์ (WM) |  |  |  |  |  |  |  |  |  |  |  |  |
| 2. การขับเคลื่อนงานในพื้นที่ |  |  |  |  |  |  |  |  |  |  |  |  |
| 3. การนิเทศงานตามระบบส่งเสริมการเกษตร |  |  |  |  |  |  |  |  |  |  |  |  |
| 4. การรายงานแผน - ผลการปฏิบัติงาน |  |  |  |  |  |  |  |  |  |  |  |  |
| 5. ผลิตสื่อประชาสัมพันธ์ |  |  |  |  |  |  |  |  |  |  |  |  |

**หมายเหตุ :** สามารถปรับแผนการปฏิบัติงานได้ตามความเหมาะสม

**7. ระยะเวลา**

1 ตุลาคม 2565 – 30 กันยายน 2566

**8. ผลผลิต ผลลัพธ์ ตัวชี้วัด**

**ผลผลิต (output)**

- สำนักงานเกษตรจังหวัด มีการจัดเวทีแลกเปลี่ยนเรียนรู้การดำเนินงานส่งเสริมการเกษตร

- หน่วยงานวิชาการเกิดการเชื่อมโยงองค์ความรู้แบบมุ่งเป้าหมายและพร้อมขยายผลสู่เกษตรกร

**ผลลัพธ์ (outcome)**

- เจ้าหน้าที่ 68 คน ได้รับการพัฒนาให้มีความรู้ ความสามารถ และมีความพร้อมในการถ่ายทอดความรู้และให้บริการงานส่งเสริมการเกษตร

**ตัวชี้วัด**

**- เชิงปริมาณ**  1. จำนวนการจัดเวทีแลกเปลี่ยนเรียนรู้การดำเนินส่งเสริมการเกษตร

2. จำนวนองค์ความรู้ในการปฏิบัติงานที่ได้จากเวทีแลกเปลี่ยนเรียนรู้  
 ตามระบบส่งเสริมการเกษตร

**- เชิงคุณภาพ** เจ้าหน้าที่ส่งเสริมการเกษตรสามารถใช้ระบบส่งเสริมการเกษตรไปขับเคลื่อนงาน

ส่งเสริมการเกษตรให้บรรลุตามเป้าหมาย

**9. ผลที่คาดว่าจะได้รับ**

**- เชิงปริมาณ** เจ้าหน้าที่ส่งเสริมการเกษตร ร้อยละ 70 นำความรู้ที่ได้รับจากการเข้าร่วมเวที แลกเปลี่ยนเรียนรู้ไปพัฒนาการดำเนินงานส่งเสริมการเกษตร

**- เชิงคุณภาพ** เจ้าหน้าที่ส่งเสริมการเกษตร สามารถถ่ายทอดความรู้ และให้บริการทางการเกษตร  
 แก่เกษตรกรได้อย่างมีประสิทธิภาพ

**10. หน่วยงาน/ผู้รับผิดชอบ**

**กลุ่มยุทธศาสตร์และสารสนเทศ สำนักงานเกษตรจังหวัดเพชรบุรี**

1. นางอุไร กาลปักษ์

ตำแหน่ง หัวหน้ากลุ่มยุทธศาสตร์และสารสนเทศ

2. นางสาวปาริฉัตร บุญยืน

ตำแหน่ง นักวิชาการส่งเสริมการเกษตรชำนาญการ

โทรศัพท์ 032 488 054

E-mail: phetchaburi03@doae.go.th

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

****

คู่มือ “การใช้งานระบบจัดเก็บและนำเสนอข้อมูลศูนย์บริการและถ่ายทอดเทคโนโลยีการเกษตรประจำตำบล ตามระบบส่งเสริมการเกษตร (T&V System)”

โปรแกรมระบบจัดเก็บและนำเสนอข้อมูลศูนย์บริการและถ่ายทอดเทคโนโลยีการเกษตรประจำตำบล ตามระบบส่งเสริมการเกษตร

**ระดับจังหวัด**