**โครงการส่งเสริมการหยุดเผาในพื้นที่การเกษตร**

**กิจกรรมส่งเสริมการหยุดการเผาในพื้นที่การเกษตร**

**1. ความสอดคล้อง**

1.1 ยุทธศาสตร์ชาติ ด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม

1.2 แผนแม่บทภายใต้ยุทธศาสตร์ชาติ ประเด็นที่ 18 การเติบโตอย่างยั่งยืน

- แผนแม่บทย่อย การจัดการมลพิษที่มีผลกระทบต่อสิ่งแวดล้อม และสารเคมีในภาคเกษตรทั้งระบบให้เป็นไปตามมาตรฐานสากลและค่ามาตรฐานสากล

**2. หลักการและเหตุผล**

ในปัจจุบันประเทศไทย โดยเฉพาะอย่างยิ่งในพื้นที่ภาคเหนือ ภาคตะวันออกเฉียงเหนือ ภาคกลาง กรุงเทพและปริมณฑลได้ประสบปัญหาหมอกควันปกคลุมและเกิดมลพิษทางอากาศเป็นประจำทุกปี โดยมีสาเหตุหลักมาจากการเผาในที่โล่ง ทั้งในพื้นที่ป่าและพื้นที่การเกษตร ซึ่งการเผาดังกล่าว ส่งผลกระทบต่อสุขภาพอนามัยของประชาชนและเศรษฐกิจของประเทศเป็นอย่างมาก รวมทั้งยังส่งผลเสียต่อการทำอาชีพการเกษตรโดยตรง กล่าวคือ ทำให้ดินเสื่อมโทรม ขาดความอุดมสมบูรณ์ ส่งผลให้ต้นทุนการผลิตสูงขึ้น ผลผลิตที่ได้รับต่ำกว่าที่ควรจะเป็น รัฐบาลจึงได้ให้ความสำคัญในการป้องกันและแก้ไขปัญหาดังกล่าว โดยมอบหมายให้กระทรวงเกษตรและสหกรณ์รับผิดชอบดำเนินการควบคุมการเผาในพื้นที่การเกษตร และมอบหมายให้กรมส่งเสริมการเกษตรดำเนินการส่งเสริมการหยุดเผาในพื้นที่การเกษตร ที่มีเป้าหมายในการเสริมสร้างความรู้ ความเข้าใจให้เกษตรกรตระหนักถึงผลกระทบที่จะเกิดขึ้น และนำเสนอทางเลือกในการใช้เทคโนโลยีการเกษตรทดแทนการเผา สร้างการมีส่วนร่วมของเกษตรกรในการป้องกันและแก้ไขปัญหาการเผา รวมทั้งสร้างต้นแบบในการทำการเกษตรปลอดการเผาเพื่อสนับสนุนการหยุดเผาในพื้นที่การเกษตรในระยะต่อไป

**3. วัตถุประสงค์**

ส่งเสริมการมีส่วนร่วมของชุมชนเกษตรเพื่อป้องกันและแก้ไขปัญหาการเผาในพื้นที่การเกษตร

**4. เป้าหมาย/สถานที่ดำเนินการ**

4.1 อบรมเกษตรกรในพื้นที่จังหวัดเพชรบุรี จำนวน 90 ราย

อำเภอชะอำ พื้นที่นำร่องกลุ่มเดิม (ปี 2565) จำนวน 30 ราย

อำเภอเขาย้อย พื้นที่นำร่องกลุ่มใหม่ จำนวน 60 ราย

4.2 สร้างเครือข่ายเกษตรกรปลอดการเผาเพื่อสร้างกลไกในการขับเคลื่อนการแก้ไขปัญหาการเผาในพื้นที่

4.3 การสร้างเครือข่ายเกษตรกรปลอดการเผาเพื่อสร้างกลไกในการขับเคลื่อนการแก้ไขปัญหาการเผาในพื้นที่การเกษตร 2 เครือข่าย ในพื้นที่จังหวัดเพชรบุรี

**5. กิจกรรม และวิธีการดำเนินงาน**

**5.1** **การส่งเสริมการหยุดเผาในพื้นที่การเกษตร**เพื่อขับเคลื่อนการแก้ไขปัญหาการเผาในพื้นที่การเกษตร โดยใช้กลไกของ ศูนย์เรียนรู้การเพิ่มประสิทธิภาพกรผลิตสินค้าเกษตร (ศพก) หรือศูนย์จัดการดินปุ๋ยชุมชน (ศดปช.) หรือกลุ่มเกษตรกรในพื้นที่ส่งเสริมการทำการเกษตรแปลงใหญ่ หรือเกษตรกร Young smart farmer หรือเกษตรกร Smart farmer หรือเครือข่ายวิสาหกิจชุมชน หรือเกษตรกรที่สนใจเข้าร่วมโครงการ โดยให้มองเป็นเชิงพื้นที่ อำเภอ ตำบล ในการดำเนินการ มีวิธีการ ดังนี้

**(1) ถ่ายทอดความรู้และพัฒนาศักยภาพเกษตรกรให้สามารถเป็นวิทยากรด้านการทำการเกษตรปลอดการเผา**

โดยสำนักงานเกษตรอำเภอดำเนินการจัดกิจกรรมในพื้นที่นำร่องกลุ่มเดิม 1 เครือข่ายๆ ละ 30 ราย ส่งเสริมให้มีจัดการเศษวัสดุเหลือใช้ทางการเกษตรทดแทนการเผาทำลาย ปรับเปลี่ยนวิธีการผลิตจากเดิม มุ่งสู่การทำการเกษตรปลอดการเผาที่เป็นมิตรกับสิ่งแวดล้อม ส่งเสริมการปลูกไม้ผลไม้ยืนต้นเพื่อลดพื้นที่การปลูกพืชที่เสี่ยงจะเกิดการเผา

**(2) ถ่ายทอดความรู้และพัฒนาศักยภาพเกษตรกรให้สามารถเป็นวิทยากรด้านการทำการเกษตรปลอดการเผา**

โดยสำนักงานเกษตรอำเภอดำเนินการจัดกิจกรรมจัดในพื้นที่นำร่องกลุ่มใหม่ 1 เครือข่ายๆ ละ 60 ราย ส่งเสริมให้มีจัดการเศษวัสดุเหลือใช้ทางการเกษตรทดแทนการเผาทำลาย ปรับเปลี่ยนวิธีการผลิตจากเดิม มุ่งสู่การทำการเกษตรปลอดการเผาที่เป็นมิตรกับสิ่งแวดล้อม ส่งเสริมการปลูกไม้ผลไม้ยืนต้นเพื่อลดพื้นที่การปลูกพืชที่เสี่ยงจะเกิดการเผา

ซึ่งมีรายละเอียดหลักสูตร ดังนี้

- อบรมความรู้พื้นฐานด้านการหยุดเผาในพื้นที่การเกษตร ผลกระทบที่เกิดจากการเผา  
ในพื้นที่การเกษตร นำเสนอทางเลือกและสาธิตการใช้เทคโนโลยีการเกษตรทดแทนการเผาแก่เกษตรกรเป้าหมาย เพื่อปรับเปลี่ยนทัศนคติและจิตสำนึกของเกษตรกรให้ยอมรับการทำการเกษตรแบบปลอดการเผา เช่น การผลิตปุ๋ยอินทรีย์จากฟางข้าว การหมักอาหารสัตว์ อัดก้อนเก็บหรือขาย การเพาะเห็ด การหมักอาหารปลา การห่มดิน ถ่านไบโอชาร์ บดทำถ่านอัดแท่ง ไถกลบตอซัง รวบรวมส่งโรงไฟฟ้าชีวมวล ผลิตเฟอร์นิเจอร์ การเลี้ยงแมลงที่มีประโยชน์ต่อการผลิตและระบบนิเวศ และแมลงเศรษฐกิจ เป็นต้น

- เชิญหน่วยงานภาครัฐหรือภาคเอกชนในท้องถิ่น หน่วยงานภายใต้กระทรวงเกษตรและสหกรณ์ (Joint KPIs) ร่วมให้ความรู้ความร่วมมือ แนวทางหยุดการเผาในพื้นที่การเกษตร

- แต่งตั้งผู้แทนหรือคณะทำงานเกษตรกรเพื่อทำหน้าที่บริหารจัดการป้องกันและแก้ไขปัญหาการเผาในพื้นที่การเกษตรนำร่อง

- วิเคราะห์ปัญหา ความพร้อมของชุมชน และจัดทำแผนชุมชนด้านการแก้ไขปัญหาการเผาในพื้นที่เกษตร รวมทั้งสร้างมาตรการทางสังคม กฎ ระเบียบ ข้อตกลงของชุมชนเพื่อสนับสนุน  
การแก้ไขปัญหาฯ ตลอดจนประมวลสรุปองค์ความรู้/ภูมิปัญญาท้องถิ่น และกำหนดแผนการเรียนรู้เพื่อพัฒนาวิธีการผลิต มุ่งสู่การทำการเกษตรปลอดการเผา รวมทั้งวางแผนและกำหนดวิธีการแก้ไขปัญหาการเผาฯ ปี 2566 ทั้งนี้ ควรจัดให้มีการให้สัตยาบันหยุดการเผาฯ หรือรณรงค์ หรือประชาสัมพันธ์ กระตุ้นเตือน และควบคุมไม่ให้เกิดการเผาในพื้นที่เกษตรในพื้นที่เป้าหมายอย่างต่อเนื่อง

- สร้างและพัฒนาวิทยากรด้านการทำการเกษตรปลอดการเผากลุ่มละ 1 ราย หรือ 1 กลุ่มเกษตรกร ต่อเป้าหมาย 1 เครือข่าย

- ประกาศรับรองหรือมอบประกาศนียบัตรแก่เกษตรกรและแต่งตั้งให้วิทยากรเกษตรด้านการทำการเกษตรปลอดการเผา และแจ้งให้หน่วยงานท้องถิ่นและสมาชิกชุมชนรับทราบ เพื่อเป็นการสนับสนุนและอำนวยความสะดวกในการทำงานของวิทยากรเกษตรฯ

- การลดต้นทุนจากการใช้เศษวัสดุทางการเกษตร เก็บข้อมูล ต้นทุนการผลิต การลดต้นทุนจากเศษวัสดุเหลือใช้ทางการเกษตร รายได้สุทธิ ที่เกิดรายบุคคล เพื่อวัดผลเชิงคุณภาพ

**(3) สาธิตการบริหารจัดการเศษวัสดุเหลือใช้ทางการเกษตร เพื่อทดแทนการเผา**

โดยสำนักงานเกษตรจังหวัดร่วมกับสำนักงานเกษตรอำเภอจัดกิจกรรมนำร่องสาธิตเทคโนโลยีการจัดการเศษวัสดุเหลือใช้ทางการเกษตรทดแทนการเผา หรือส่งเสริมการปรับเปลี่ยนการปลูกพืชเพื่อแก้ปัญหาการเผาอย่างยั่งยืน หรือจัดทำแปลงสาธิตการบริหารจัดการเศษวัสดุเหลือใช้ทางการเกษตร เพื่อทดแทนการเผา ให้พิจารณาใช้วิทยาศาสตร์ นวัตกรรมและเทคโนโลยีการจัดการเศษวัสดุการเกษตรทดแทนการเผาที่เหมาะสมกับบริบทของพื้นที่ โดยจัดในพื้นที่ของเกษตรกร เช่น

(3.1) กิจกรรมไถกลบตอซังฟางข้าว หรือเศษซากพืช

(3.2) กิจกรรมอัดก้อนตอซังฟางข้าว ใบอ้อย หรือเศษซากพืช

(3.3) กิจกรรมทำปุ๋ยจากเศษวัสดุทางการเกษตร

(3.4) กิจกรรมส่งเสริมการปรับเปลี่ยนการปลูกพืชเพื่อแก้ปัญหาการเผาอย่างยั่งยืน

(3.5) กิจกรรมสาธิตเทคโนโลยีการจัดการเศษวัสดุการเกษตรทดแทนการเผา

(3.6) กิจกรรมรวบรวมเศษวัสดุเหลือใช้ทางการเกษตรส่งโรงไฟฟ้าชีวมวล

(3.7) กิจกรรมการเพาะเห็ด

(3.8) กิจกรรมผลิตเฟอร์นิเจอร์ กระถางต้นไม้

(3.9) กิจกรรมการเลี้ยงแมลงที่มีประโยชน์ต่อการผลิตและระบบนิเวศ และแมลงเศรษฐกิจ

(3.10) หรือ กิจกรรมอื่นๆ ที่เกี่ยวข้องกับการบริหารจัดการเศษวัสดุเหลือใช้ทางการเกษตร เพื่อทดแทนการเผา เป็นต้น

เพื่อเป็นกิจกรรมถ่ายทอดความรู้ สร้างจิตสำนึก หรือใช้เป็นจุดเรียนรู้และศึกษาดูงานในด้านการทำการเกษตรปลอดการเผา งบประมาณเป็นค่าวัสดุสาธิต, นิทรรศการ, สื่อประชาสัมพันธ์ ฯลฯ

เจ้าหน้าที่รับผิดชอบโครงการฯ สามารถขอรับคำปรึกษาแนวทางการส่งเสริมการหยุดเผาในพื้นที่การเกษตรได้จากศูนย์ส่งเสริมและพัฒนาอาชีพการเกษตรจังหวัดเพชรบุรี

**(4) ส่งเสริมการรวมกลุ่ม & สร้างเครือข่ายเกษตรกรปลอดการเผา**

โดยสำนักงานเกษตรอำเภอคัดเลือกเกษตรกรจากการถ่ายทอดความรู้นำมา**จัดเวทีชุมชน** ผู้แทนหรือคณะทำงานเกษตรกรเพื่อทำหน้าที่บริหารจัดการป้องกันและแก้ไขปัญหาการเผาในพื้นที่การเกษตรนำร่อง และเชิญหน่วยงานภาครัฐหรือภาคเอกชนในท้องถิ่น ร่วมกันวิเคราะห์ปัญหาช่วงวิกฤต ถอดบทเรียน และจัดทำแผนชุมชน เพื่อป้องกันและแก้ไขปัญหาการเผาในพื้นที่การเกษตรและแผนการเรียนรู้ฯระยะยาววิธีการแก้ไขปัญหาการเผาฯ ปี 2566-70

**(5)** **จัดทำสื่อประชาสัมพันธ์ เครือข่ายต้นแบบชุมชนเกษตรปลอดการเผา หรือสื่อการส่งเสริมการหยุดเผาในพื้นที่การเกษตร หรือเอกสารวิชาการ**

โดยสำนักงานเกษตรจังหวัดดำเนินการจัดทำสื่อประชาสัมพันธ์เพื่อใช้เป็นสื่อประชาสัมพันธ์ เครือข่ายต้นแบบชุมชนเกษตรปลอดการเผา นำเสนอการบริหารจัดการเศษวัสดุทางการเกษตร การสร้างมูลค่าเพิ่ม ใช้เป็นตัวอย่างให้กับชุมชนเกษตรอื่นๆ

**5.2 ติดตาม สนับสนุน สำรวจ นิเทศ แนะนำ ประเมินผลการดำเนินงาน และสรุปรายงาน**

(1) ติดตามผลจากการอบรมเกษตรกร จุดสะสมความร้อนรายวัน สนับสนุนงานการส่งเสริมการหยุดเผาในพื้นที่การเกษตร ออกสำรวจจุดสะสมความร้อนที่เกิดขึ้น นิเทศ และแนะนำเกษตรกร ประเมินผลการดำเนินงาน เก็บข้อมูลการลดต้นทุนจากการใช้เศษวัสดุทางการเกษตร และสรุปรายงาน

**5.3 ผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19)** การดำเนินงานในกิจกรรมการฝึกอบรมและการถ่ายทอดความรู้ การประชุม การทัศนศึกษา การศึกษาดูงาน การติดตามงาน หรือกิจกรรมข้างต้น หากได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ไม่สามารถดำเนินการให้เป็นในลักษณะปกติ ให้ขออนุมัติปรับเปลี่ยนรูปแบบการดำเนินงานเป็นผ่านระบบสื่ออิเล็กทรอนิกส์ (ออนไลน์) โซเชียลมีเดีย หรือจัดทำเอกสารวิชาการให้ความรู้ หรือให้การสนับสนุนปัจจัยการผลิตแก่บุคคลเป้าหมายได้ โดยให้บรรลุผลตามวัตถุประสงค์ของโครงการและเกิดประโยชน์สูงสุดต่อเกษตรกรหรือกลุ่มเป้าหมาย พร้อมรายชื่อเกษตรกรที่ได้รับการถ่ายทอด ให้ปฏิบัติตามระเบียบของทางราชการ และคำสั่งผู้ว่าราชการจังหวัด

**5.4 แนวทางการพัฒนา**

(1) ส่งเสริมการหยุดเผาในพื้นที่การเกษตร

ส่งเสริมให้เกษตรกรหยุดการเผาในพื้นที่การเกษตร โดยเสริมสร้างความรู้ความเข้าใจแก่เกษตรกร ให้ตระหนักถึงผลกระทบที่เกิดจากการเผาในพื้นที่การเกษตร นำเสนอทางเลือกในการใช้เทคโนโลยีทดแทนการเผา ถ่ายทอดความรู้และส่งเสริมให้มีการจัดการเศษวัสดุเหลือใช้ทางการเกษตร การปรับเปลี่ยนวิธีการผลิตจากเดิมสู่การทำการเกษตรปลอดการเผาและเป็นมิตรกับสิ่งแวดล้อม สร้างการมีส่วนร่วมของเกษตรกรและชุมชน และสร้างเครือข่ายปลอดการเผา เพื่อป้องกันและแก้ไขปัญหาการเผาในพื้นที่การเกษตรอย่างยั่งยืน

(2) ส่งเสริมการผลิตที่เป็นมิตรต่อสิ่งแวดล้อมและเกษตรกรรมยั่งยืน

ส่งเสริมการทำเกษตรกรรมยั่งยืนในรูปแบบต่าง ๆ ส่งเสริมการปลูกไม้ยืนต้นในพื้นที่เกษตรกรรมเพิ่มพื้นที่สีเขียว เสริมสร้างความรู้ความเข้าใจแก่เกษตรในการใช้สารเคมีป้องกันและกำจัดศัตรูพืชอย่างถูกต้องและปลอดภัย ปรับระบบการผลิตและการจัดการฟาร์มเพื่อให้การพัฒนาภาคการเกษตรมีความสมดุลและยั่งยืนทั้งในมิติทางเศรษฐกิจ สังคม และสิ่งแวดล้อม รวมทั้งพัฒนาเกษตรกรให้มีความรู้ความเข้าใจ และปรับพฤติกรรมการทำการเกษตรให้เหมาะสม สามารถรองรับการเปลี่ยนแปลงของสภาพภูมิอากาศ (Climate Change) และสถานการณ์ภัยพิบัติทางธรรมชาติที่มีแนวโน้มรุนแรงมากขึ้นในอนาคต

(3) ศึกษารูปแบบและขยายขอบเขตงานส่งเสริมการเกษตรที่สอดคล้องกับสภาพแวดล้อมของสังคมเมือง

พัฒนารูปแบบ (Model) การส่งเสริมการเกษตรให้สอดคล้องกับสถานการณ์และวิถีชีวิตของคนในสังคมที่เปลี่ยนแปลงไป โดยศึกษากลุ่มเป้าหมายใหม่ในการส่งเสริมการเกษตร วิธีการเข้าถึงและให้บริการ แก่กลุ่มเป้าหมายดังกล่าว เพื่อรองรับการเติบโตของสังคมเมืองและการเปลี่ยนแปลงวิถีชีวิตสู่รูปแบบ New Normal และ Next Normal การเปลี่ยนแปลงรูปแบบการทำงานของคนในปัจจุบันที่มีการทำงานจาก ที่บ้าน (Work from Home) มากขึ้น ส่งผลให้การสั่งซื้ออาหารผ่านทางออนไลน์เพิ่มขึ้น ความต้องการปลูกพืชเพื่อเป็นอาหารและเพื่อการผ่อนคลายเพิ่มขึ้น มีการขยายตัวด้านโลจิสติกส์ ประกอบกับการใช้ Social Mediaที่เพิ่มมากขึ้น จึงต้องปรับบทบาทของกรมส่งเสริมการเกษตรให้สอดคล้องกับสถานการณ์และตอบสนองต่อความต้องการของกลุ่มคนดังกล่าว โดยสินค้าเกษตรที่มีศักยภาพในการส่งเสริมและให้บริการแก่คนในสังคมเมืองได้แก่ สินค้าในกลุ่มพืชผัก สมุนไพร และไม้ดอกไม้ประดับ เป็นต้น

**6. ระยะเวลาดำเนินการ**

พฤศจิกายน 2565 - กันยายน 2566

**7. แผนปฏิบัติงาน**

| กิจกรรม/ขั้นตอน | แผนปฏิบัติงาน | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| ปี 2565 | | | ปี 2566 | | | | | | | | |
| ต.ค. 65 | พ.ย. 65 | ธ.ค. 65 | ม.ค. 66 | ก.พ. 66 | มี.ค. 66 | เม.ย. 66 | พ.ค. 66 | มิ.ย. 66 | ก.ค. 66 | ส.ค. 66 | ก.ย. 66 |
| 1. การส่งเสริมการหยุดเผาในพื้นที่การเกษตร |  |  |  |  |  |  |  |  |  |  |  |  |
| 1.1 ถ่ายทอดความรู้และพัฒนาศักยภาพเกษตรกรฯ พื้นที่นำร่องกลุ่มเดิม |  |  |  |  |  |  |  |  |  |  |  |  |
| 1.2 ถ่ายทอดความรู้และพัฒนาศักยภาพเกษตรกรฯ พื้นที่นำร่องกลุ่มใหม่ |  |  |  |  |  |  |  |  |  |  |  |  |
| 1.3 สาธิตทดแทนการเผาเศษวัสดุเหลือใช้ทางการเกษตร |  |  |  |  |  |  |  |  |  |  |  |  |
| 1.4 ส่งเสริมการรวมกลุ่ม & สร้างเครือข่ายเกษตรกรปลอดการเผา |  |  |  |  |  |  |  |  |  |  |  |  |
| 1.5 จัดทำสื่อประชาสัมพันธ์ เครือข่ายต้นแบบชุมชนเกษตรปลอดการเผา หรือสื่อการส่งเสริมการหยุดเผาในพื้นที่การเกษตร หรือเอกสารวิชาการ |  |  |  |  |  |  |  |  |  |  |  |  |
| 2. ติดตาม สนับสนุน สำรวจ นิเทศ แนะนำ ประเมินผลการดำเนินงาน และสรุปรายงาน |  |  |  |  |  |  |  |  |  |  |  |  |

**8. ผลผลิต ผลลัพธ์ ตัวชี้วัด**

**8.1 ผลผลิต (output)**

(1) เกษตรกรได้รับการถ่ายทอดความรู้ ไม่น้อยกว่า 90 ราย

(2) มีเครือข่ายเกษตรกรปลอดการเผาในพื้นที่ รวม 2 เครือข่าย

**8.2 ผลลัพธ์ (outcome)**

เกษตรกรที่ได้รับการถ่ายทอดความรู้ ไม่น้อยกว่าร้อยละ 60 มีความรู้ ความเข้าใจ และสามารถนำความรู้ที่ได้รับปฏิบัติ ส่งผลให้เกิดพื้นที่ลดการเผาลดลงจากปี 2565 ไม่น้อยกว่าร้อยละ 10

**8.3 ตัวชี้วัด**

เชิงปริมาณ จำนวนเกษตรกร 90 ราย ได้รับการถ่ายทอดความรู้

เชิงคุณภาพ ร้อยละ 60 ของเกษตรกรที่เข้าร่วมโครงการมีการลดต้นทุนจากการใช้เศษวัสดุทางการเกษตร

**9. ผลที่คาดว่าจะได้รับ**

เกษตรกรมีรวมกลุ่มกันเป็นเครือข่ายปลอดการเผา มีกิจกรรมการลดต้นทุนจากการใช้เศษวัสดุ  
ทางการเกษตรมาทดแทนการเผา และการใช้อินทรียวัตถุปรับปรุงบำรุงดินทำให้โครงสร้างดินดีขึ้น และมีรายได้เพิ่มจากการเพิ่มมูลค่าวัสดุเหลือใช้ทางการเกษตร พื้นที่เผาไหม้ และจุดความร้อน (hotspot) ในพื้นที่  
เกษตรลดลง ส่งผลให้สุขอนามัยของประชาชนดีขึ้น

**10. การประเมินผลโครงการ**

- เกษตรกรได้รับการถ่ายทอดความรู้ ไม่น้อยกว่า 90 ราย วิธีการประเมินผล ระบบฐานข้อมูลเกษตรกรผู้เข้าร่วมโครงการส่งเสริมการเกษตร (RBM) ระบบรายงานผลการปฏิบัติงานส่งเสริมการเกษตร   
(e-Project)

- เกษตรกรที่เข้าร่วมโครงการมีการลดต้นทุนจากการใช้เศษวัสดุทางการเกษตร ร้อยละ 60 วิธีการประเมินผล รายงานผลการดำเนินการโครงการส่งเสริมการหยุดเผาในพื้นที่การเกษตร ของสำนักงานเกษตรจังหวัด หัวข้อ การลดต้นทุนจากการใช้เศษวัสดุทางการเกษตร

**11. หน่วยงาน/ผู้รับผิดชอบ**

**กลุ่มอารักขาพืช สำนักงานเกษตรจังหวัดเพชรบุรี**

1) นายวิษณุ คำพินิจ

ตำแหน่ง นักวิชาการส่งเสริมการเกษตรชำนาญการพิเศษ

หัวหน้ากลุ่มอารักขาพืช สำนักงานเกษตรจังหวัดเพชรบุรี

โทรศัพท์ 032 488 057

2) นางสาวอำไพ สุขจำรูญ

ตำแหน่ง นักวิชาการส่งเสริมการเกษตรชำนาญการ

โทรศัพท์ 089 905 8344

ฺฺBLACKPINK] ชวนทุกคน! เดาสถิติการคัมแบค #KillThisLove - Pantip E-mail: [phetchaburi05@gmail.com](mailto:phetchaburi05@gmail.com)