**โครงการอุทยานสิ่งแวดล้อมนานาชาติสิรินธร อำเภอชะอำ จังหวัดเพชรบุรี**

-----------------------------------------------------------

**1. ความสอดคล้อง**

1.1 ยุทธศาสตร์ชาติ (พ.ศ. 2561 – 2580) ด้านการสร้างโอกาสและความเสมอภาคทางสังคม

1.2 แผนแม่บทภายใต้ยุทธศาสตร์ชาติ ประเด็น 15 พลังทางสังคม

- แผนแม่บทย่อย การเสริมสร้างทุนทางสังคม

**2. หลักการและเหตุผล**

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพระราชดำริ เมื่อวันที่ 14 สิงหาคม 2537 กับนายสุเมธ ตันติเวชกุล เลขาธิการ กปร. (ตำแหน่งในขณะนั้น)   
ณ พระราชนิเวศน์มฤคทายวัน ให้จัดหาพื้นที่ที่เหมาะสมเพื่อทดลองปลูกและฟื้นฟูสภาพป่าชายเลน   
เพื่อให้ระบบนิเวศป่าชายเลนกลับคืนสู่ธรรมชาติ จากนั้นได้เสด็จพระราชดำเนินไปทรงปลูกป่าชายเลนชนิดต่าง ๆ   
ที่คลองบางตราใหญ่และคลองบางตราน้อย

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินมาทรงงานฟื้นฟูระบบนิเวศชายฝั่ง เมื่อวันที่ 20 กรกฎาคม 2544 และนายปิยสวัสดิ์ อัมระนันท์ เลขาธิการสำนักงานคณะกรรมการนโยบายพลังงานแห่งชาติ (ตำแหน่งในขณะนั้น) ได้กราบบังคมทูลเกี่ยวกับ  
การดำเนินการจัดทำโครงการศูนย์พลังงาน โดยได้รับงบประมาณจากกองทุนเพื่อส่งเสริมการอนุรักษ์พลังงาน ก่อสร้างศูนย์พลังงานเพื่อสิ่งแวดล้อม เพื่อส่งเสริมด้านการวิจัยและพัฒนาความรู้ด้านการอนุรักษ์พลังงาน  
และพลังงานทดแทน รวมถึงการเผยแพร่ความรู้ในรูปแบบการจัดค่ายฝึกอบรม การจัดนิทรรศการ การสาธิต และห้องสมุดพลังงาน และเสด็จพระราชดำเนินมาทรงเปิดอุทยานสิ่งแวดล้อมนานาชาติสิรินธร อย่างเป็นทางการเมื่อวันที่ 19 กรกฎาคม 2551

กรมส่งเสริมการเกษตรเป็นหน่วยงานหนึ่งที่ร่วมสนองการดำเนินงานโครงการอุทยานสิ่งแวดล้อมนานาชาติสิรินธร โดยมุ่งเน้นในการส่งเสริมและพัฒนาอาชีพด้านการเกษตร พร้อมน้อมนำหลักปรัชญา  
ของเศรษฐกิจพอเพียงมาเป็นแนวทางการประกอบอาชีพทางการเกษตรและการดำเนินชีวิตของเกษตรกร   
ในพื้นที่โครงการฯ พร้อมทั้งให้สามารถพึ่งพาตนเองได้และมีคุณภาพชีวิตที่ดีขึ้นอย่างยั่งยืน

**3. วัตถุประสงค์**

3.1 เพื่อสนองงานโครงการพระราชดำริในพื้นที่ที่มีพระราชดำริ

3.2 เพื่อให้เกษตรกรเป้าหมายได้รับความรู้หลักวิชาการการจัดการศัตรูพืชแบบผสมผสาน และหลักปรัชญาของเศรษฐกิจพอเพียง

**4. เป้าหมาย/สถานที่ดำเนินการ** สถานที่ดำเนินการ ณ โครงการอุทยานสิ่งแวดล้อมนานาชาติสิรินธร อำเภอชะอำ จังหวัดเพชรบุรี เกษตรกรเป้าหมาย จำนวน 60 ราย

**5. กิจกรรม และวิธีการดำเนินงาน**

**5.1 กิจกรรมการถ่ายทอดความรู้เทคโนโลยีด้านการเกษตร หลักสูตรการจัดการศัตรูพืช  
แบบผสมผสานในไร่นา** เกษตรกรเป้าหมาย จำนวน 60 ราย

5.1.1 จัดทำหลักสูตรในการถ่ายทอดความรู้ กำหนดเนื้อหา/กิจกรรมตามหลักสูตรการจัดการศัตรูพืชแบบผสมผสานในไร่นา หลักปรัชญาของเศรษฐกิจพอเพียง และเนื้อหา/กิจกรรมอื่น ๆ โดยผ่านการวิเคราะห์พื้นที่เป้าหมายให้ครอบคลุมทั้งในมิติของพื้นที่ คน และสินค้า **(โดยจัดเก็บข้อมูล ตามแบบจัดเก็บข้อมูล และการติดตามผลการดำเนินงาน ในส่วนที่ 2 ข้อ 2.1)**

5.1.2 คัดเลือกเกษตรกรเข้าร่วมโครงการ โดยพิจารณาคัดเลือกเกษตรกรที่มีความพร้อม และสนใจในการเข้าร่วมโครงการ

5.1.3 ถ่ายทอดความรู้เทคโนโลยีด้านการเกษตรตามหลักปรัชญาของเศรษฐกิจพอเพียง และเนื้อหา กิจกรรมที่กำหนดไว้ ตามข้อ 5.1.1 ให้แก่เกษตรกรที่เข้าร่วมโครงการ เพื่อจัดทำเป็นข้อมูลในการวัดผลสัมฤทธิ์ของการดำเนินงานโครงการ **(โดยจัดเก็บข้อมูลของเกษตรกร ตามแบบจัดเก็บข้อมูลและการติดตามผล การดำเนินงาน ในส่วนที่ 1 ข้อมูลทั่วไปของเกษตรกรที่เข้าร่วมโครงการ ส่วนที่ 2 การถ่ายทอดความรู้ ตามหลักปรัชญาของเศรษฐกิจพอเพียง และส่วนที่ 3 การนำความรู้ไปปรับใช้ในการทำการเกษตรของตนเอง และดำเนินชีวิต ในส่วนที่เป็นหัวข้อก่อนเข้าร่วมโครงการ)**

**5.2 สรุปผลการดำเนินงาน**

5.2.1 จัดเก็บข้อมูลของเกษตรกร ตามแบบจัดเก็บข้อมูลและการติดตามผลการดำเนินงาน ในส่วนที่ 2 การถ่ายทอดความรู้ตามหลักปรัชญาของเศรษฐกิจพอเพียง และส่วนที่ 3 การนำความรู้ไปปรับใช้ในการทำการเกษตรของตนเองและการดำเนินชีวิต (ในส่วนที่เป็นหัวข้อหลังเข้าร่วมโครงการ) พร้อมทั้งสรุปผลแบบจัดเก็บข้อมูลและการติดตามผลการดำเนินงานในภาพรวมของโครงการ

5.2.2 จัดทำรายงานสรุปผลการดำเนินงานทุกกิจกรรมโดยละเอียด โดยต้องสอดคล้องกับผลผลิต ผลลัพธ์และตัวชี้วัดของโครงการ พร้อมทั้งปัญหา อุปสรรคในการดำเนินงาน ระบุแนวทางแก้ไขปัญหา และแนวทางในการพัฒนางานในอนาคต

5.2.3 รายงานผลการปฏิบัติงานส่งเสริมการเกษตร (E-project Management System) และแบบสัมภาษณ์เพื่อประเมินผลงานของเกษตรกร ปี 2566 (แบบ กสก.) ตามที่กรมส่งเสริมการเกษตรกำหนดทันทีหลังดำเนินการเสร็จเรียบร้อยแล้ว

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| ปี 2565 | | | ปี 2566 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. ถ่ายทอดความรู้เทคโนโลยีด้านการเกษตร หลักสูตรการจัดการศัตรูพืชแบบผสมผสานในไร่นา |  |  |  |  |  |  |  |  |  |  |  |  |
| 2. สรุปผลการดำเนินงานโครงการฯ |  |  |  |  |  |  |  |  |  |  |  |  |

**7. ระยะเวลา**

ดำเนินการระหว่างเดือนตุลาคม 2565 - เดือนกันยายน 2566

**8. ผลผลิต ผลลัพธ์ ตัวชี้วัด**

8.1 ผลผลิต (Output)

8.1.1 เกษตรกรได้รับการถ่ายทอดความรู้เทคโนโลยีด้านการเกษตร หลักสูตรเทคนิคการจัดการศัตรูพืชแบบผสมผสานในไร่นา

8.2 ผลลัพธ์ (Outcome)

8.2.1 เกษตรกรที่ผ่านการอบรมนำความรู้ที่ได้ไปใช้ประโยชน์ได้จริง พร้อมน้อมนำหลักปรัชญาของเศรษฐกิจพอเพียง มาปรับใช้ในการทำการเกษตรและการดำเนินชีวิต

8.3 ตัวชี้วัด

8.3.1 เชิงปริมาณ

เกษตรกรผู้เข้าร่วมโครงการ จำนวน 60 ราย ได้รับความรู้ในการจัดการศัตรูพืช  
แบบผสมผสานในไร่นา

8.3.2 เชิงคุณภาพ

เกษตรกรที่เข้าร่วมโครงการได้พัฒนาอาชีพด้านการเกษตร พร้อมน้อมนำหลักปรัชญา  
ของเศรษฐกิจพอเพียงมาเป็นแนวทางการประกอบอาชีพทางการเกษตรและการดำเนินชีวิต

**9. ผลที่คาดว่าจะได้รับ**

เกษตรกรได้เพิ่มพูนความรู้ ประสบการณ์ มีคุณภาพชีวิตที่ดีขึ้น สามารถพึ่งพาตนเองได้ตามแนวทางปรัชญาของเศรษฐกิจพอเพียง

**10. หน่วยงาน/ผู้รับผิดชอบ**

กลุ่มส่งเสริมและพัฒนาการผลิต สำนักงานเกษตรจังหวัดเพชรบุรี

นายสักรินทร์ เทียนทอง นักวิชาการส่งเสริมการเกษตรชำนาญการ

โทร. 0-3248-8053, 08-9892-6326

-----------------------------------------------------------